b'\n_START_ARTICLE_\nPagoda Shwesandaw (Bagan)\n_START_SECTION_\nOpis\n_START_PARAGRAPH_\nPagoda ima kvadraten tloris, sestavljena je iz petih teras, zgrajenih iz opeke, na katerih je na dveh osmerokotnih podlagah okrogla zvonasta stupa z de\xc5\xbenikom na vrhu._NEWLINE_Pet teras je bilo v\xc4\x8dasih opremljenih s terakotnimi plo\xc5\xa1\xc4\x8dami, na katerih so bile zgodbe iz d\xc5\xbeatake, sledovi pa so bili na \xc5\xbealost prekriti ob poznej\xc5\xa1ih obse\xc5\xbenih prenovah._NEWLINE_To je bil prvi spomenik v Baganu, ki ima stopni\xc5\xa1\xc4\x8de, ki vodijo od tal do kvadratnih teras in okrogle osnove pagode same. Izvirni hti, ki se je zru\xc5\xa1il ob potresu leta 1975, je \xc5\xa1e vedno mogo\xc4\x8de videti na tleh ob strani pagode. Nov je bil name\xc5\xa1\xc4\x8den kmalu po potresu._NEWLINE_Na vseh \xc5\xa1tirih straneh so sveti\xc5\xa1\xc4\x8da, v katerih so kamnite podobe Bude z jhana mudro (stanje mo\xc4\x8dne koncentracije uma). So \xc5\xa1e iz \xc4\x8dasa kralja Anavrate. Podobe so iz trdega kamna. Na dlaneh in podplatih imajo vrezane cvetne liste lotosa. Pod kipi so kamnite plo\xc5\xa1\xc4\x8de z utori za odtok vode, zato predpostavljajo, da so kipe polivali s sveto vodo._NEWLINE_V vzhodni nabo\xc5\xbeni dvorani pri pagodi Loka Nanda je kamnita podoba Bude, visoka 6 metrov, izklesana je iz enega kosa. Ta podoba je po slogu tako kot tista iz \xc4\x8dasa Anavrate. Dve podobi na zahodu pagode predstavljajo jhana mudro. Eno od dveh podob v vzhodnem sveti\xc5\xa1\xc4\x8du so odkrili leta 1968 pod ru\xc5\xa1evinami. Prestavljena je bila v Arheolo\xc5\xa1ki muzej._NEWLINE_Med izkopom 1969 so \xc5\xa1tiri ope\xc4\x8dne podobe Bude, vsaka pribli\xc5\xbeno 10 metrov visoka, ki so sedele na hrbtni strani, izkopali s tal vzhodnega sveti\xc5\xa1\xc4\x8da. To vzhodno sveti\xc5\xa1\xc4\x8de je zdaj brez strehe. Tudi streha zahodnega sveti\xc5\xa1\xc4\x8da se je poru\xc5\xa1ila. Njeno kamnito podobo so preselili v bli\xc5\xbenjo pagodo. Tukaj je \xc5\xa1e vedno velika kamnita plo\xc5\xa1\xc4\x8da z utori. Ena bronasta podoba, ki so jo prav tako odkrili v tem sveti\xc5\xa1\xc4\x8du, ko so obnavljali njegove stene, je zdaj na ogled v Narodnem muzeju v Jangonu._NEWLINE_Pagoda ima pet teras. Na najvi\xc5\xa1ji terasi se dviga zvonasta stupa. Na vseh \xc5\xa1tirih straneh ima stopni\xc5\xa1\xc4\x8de, ki vodi vse do pete terase. Na strani druge terase na zahodu je predor, ki so ga izkopali roparji, da so pri\xc5\xa1li do osrednje komore, v kateri so bile relikvije in zaklad. Do leta 1957 je imela celotna struktura te pagode svoj izvirni ope\xc4\x8dni videz brez ometa. V tistem letu je pagodo vodil menih Sajado U vajama, ki jo je prenovil in okrasil s \xc5\xa1tukaturo in celotno pagodo prebelil z apnom. Tako je zdaj videti dana\xc5\xa1nja struktura._NEWLINE_Med obnovo so v samostanu v bli\xc5\xbeini odkrili 50 bronastih kipov Bude, ki so razstavljeni v arheolo\xc5\xa1kem muzeju._NEWLINE_Devet bronastih kipov Bude so odkrili po potresu 1975 in so jih preselili v Bagan v arheolo\xc5\xa1ki muzej. Kamniti kipi na vogalih teras so zdaj vsi po\xc5\xa1kodovani zaradi vandalizma. Polomljene dele hranijo v sveti\xc5\xa1\xc4\x8dih. Za nekatere so ugotovili, da so Maha Peinhne, deve (Gane\xc5\xa1a). Zato doma\xc4\x8dini imenujejo to pagodo Pagoda Maha Peinhne._NEWLINE_Na zahodu pagode je ogromen polle\xc5\xbee\xc4\x8d kip Bude, dolg 21 metrov, obrnjen proti jugu. Le\xc5\xbei pokrit v posebni stavbi. Na stenah so izvirne dobro ohranjene baganske freske.'